Seka-auto

Seka-auto tarkoittaa linja- ja kuorma-auton yhdistelmää, jossa on linja-auton matkustamoa pienempi matkustajatila sekä perässä tavaroiden kuljettamiseen tarkoitettu suhteellisen lyhyt lava. Seka-autot rakennettiin kuorma-auton alustoille. Niitä käytettiin reiteillä, joilta oli vaikea saada riittävää matkustajamäärää täysikokoiselle linja-autolle ja joilla tarvittiin tavarakuljetuksia.Levä (toim.) 2005. Maantien ässät : linja-auto 100 vuotta Suomessa, s. 36 Seka-autoja oli Suomessa laajemmin käytössä ainakin 1920–1940-luvuilla. Muista Pohjoismaista sekä Yhdysvalloista on mainintoja seka-auton käytöstä vielä 1970-luvulla. Leikillisesti niitä kutsuttiin myös nimellä sekajuna (sekajuna tarkoittaa junaa, jossa on sekä tavara- että matkustajavaunujaPirkanmaan Rautatieharrastajien Kerho: sanasto). Myös nimitystä kombineeri on käytetty.http://www.angelfire.com/ak5/luopa/Luopaweb.htm (vrt. saksan verbiä kombinieren, yhdistää, tehdä yhdistelmiä)

Seka-autoliikenteen historiaa Suomessa
Seka-autoliikenne käynnistyi Suomessa 1920-luvulla. Seka-autoja käytettiin etenkin alueilla, joissa asutus oli harvaa ja ajettavat matkat pitkiä. Rahdin ja matkustajien kuljettaminen samalla ajoneuvolla linjojen kannattavuuden parantamiseksi kiinnosti liikennöitsijöitä erityisesti lama-aikoina ja syrjäseutujen liikenteessä. Varhaisemmissa seka-autoissa oli tyypillisesti yhdeksän matkustajapaikkaa, mutta myöhemmin paikkaluku kasvoi 13:een ja lopulta 20:een paikkaan. Myös lastikapasiteetti kasvoi.Kurkinen 2001, 114-115Matti Viitaniemi ja Aarne Mäkelä: Suomen linja-autoliikenteen historia, s. 169–171. Helsinki: Linja-autoliitto, 1978. .

Seka-autoja valmistivat autokoritehtaista suurimmat sekä Oy Suomen Autoteollisuus Ab. Esimerkiksi Autokori Oy:n suunnittelemassa Volvo B22 -alustaisessa seka-autossa vuodelta 1937 oli 17 istumapaikkaa. Vuonna 1935 seka-autoja oli rekisterissä 280, mikä vastasi noin 15 prosenttia linja-autokannasta. Valmistustekniikka oli matkustamon osalta sama kuin ajankohdan linja-autoissakin. Tavaratilat olivat aluksi puurakenteisia ja avoimia lavoja, myöhemmin katettuja ja muuhun koriin paremmin sulautuvia.

Linja-autoliikennöitsijät halusivat korostaa linja- ja seka-auton eroja. Niinpä Linja-autoliitto määritteli vuonna 1936 seka-autoksi korkeintaan seitsemän matkustajapaikkaa tarjoavan auton. Asetus moottoriajoneuvoliikenteestä (1937) määritteli matkustajapaikkojen vähimmäismääräksi yhdeksän. Seka-auton katsastaminen rinnastettiin 1946 linja-autoon (omnibus-autoon).Laki leimaverolain muuttamisesta (1/1946)   

Seka-autoliikennettä harjoittivat liikennöitsijöitten ohella kauppaliikkeet, meijerit sekä jopa suuret maatilat. Meijerit ja tilat käyttivät seka-autoja esimerkiksi maidon kuljetukseen tuottajilta jalostukseen. Kuoreveden Savon tilan käytössä oli 1930-luvulla säännöllistä liikennettä Kuorevedeltä Mänttään harjoittava seka-auto: ”Tavarat kulkivat auton kolme metriä pitkällä lavalla ja sisälle autoon mahtui kymmenkunta matkustajaa. Autosta käytettiinkin yleisesti nimitystä ’Savon sekajuna’.”http://www.museo24.fi/?action%5B%5D=INavigation::viewArticle(10773) 

Linja-autoliikennöitsijöistä esimerkiksi J. M. Eskelisen Lapin Linjat -yrityksen ensimmäinen auto oli vuonna 1928 hankittu Chevrolet-seka-auto reitille Rovaniemi–Kittilä. Kannaksen Matka-auto Oy puolestaan hankki REO Safety Bus -seka-auton vuonna 1937. Se oli käytössä reitillä Viipuri–Kivennapa–Tonteri.Eskelisen Lapin linjat -historiikkihttp://www.northern-models.com/index.php?page=3&id=43

Käkisalmi–Sortanlahti–Viipuri-reitillä ajettiin muun muassa kalansaaliita Viipurin torille. Tätä tarkoitusta palveleva linja lähti Sortanlahdesta kello 1 yöllä ja oli perillä Viipurissa kello 6.45. 

Petsamon Liikenne Oy käytti Jäämerentien liikenteessä vuosimallin 1935 Ford-seka-autoa, joka oli varustettu lumiketjuilla ja suksilla.Köhler 2007,152Petsamoon ajoivat seka-autolinjoilla myös esimerkiksi Nevakivi Oy ja Niilo Lindström. Rovaniemi-Petsamo-reitin pituus oli 517 km.Levä (toim.) 2005. Maantien ässät : linja-auto 100 vuotta Suomessa, s. 37

Vuonna 1939 Suomessa oli kaikkiaan 146 seka-autolinjaa. Linjoja oli Pohjois-Suomen lisäksi runsaasti Kuopion ja Vaasan seuduilla. Rovaniemi, Vaasa ja Kuopio olivat tuolloin kukin kymmenen seka-autolinjan toisena päätepisteenä. Tampereelle ajettiin ympäristön kunnista yhdeksää seka-autolinjaa.Viitaniemi & Mäkelä 1978, s. 169. 

Suomen viimeinen seka-autolinja toimi Valkeakoskella. Sitä liikennöi Väinö Hällilä.Linja-autoliikenteen harjoittajat Suomessa 1987. 2. täydennetty painos. Tampere: Suomen linja-autohistoriallinen seura Hällilä suoritti autollaan henkilökuljetusten ohella maidonkuljetusta Sääksmäen Metsäkansasta Valkeakosken osuusmeijeriin. Hällilä lopetti liikennöintinsä vuonna 1969.Jari Kurkinen: Väinö Hällilä ja Valkeakoski–Rantoo-seka-autolinja. Linjavaunu 6/2022, s. 32–35. Mäntsälä: Bussiliikenteen Tutkimusseura ry, 2022.

Seka-autojen määrä alkoi vähentyä sotien jälkeen. Vuoden 1950 lopussa Suomen ajoneuvorekisterissä oli 120 seka-autoa ja vuonna 1957, jolloin ne esiintyivät ajoneuvotilastoissa viimeistä kertaa omana ryhmänään, niitä oli enää 66. Pertti Kaarna: Ajetaanpa automobiililla, s. 106. Helsinki: Suomen Automobiili-historiallinen Klubi, 1989. Eräänlainen seka-auton uusi tuleminen nähtiin 1990-luvulla, jolloin kuormitetuimmilla pikavuoroilla alettiin käyttää linja-autoja, joiden takaosassa oli koko auton korkuinen rahtitila umpikuorma-auton takaovineen ja jopa perälaitanostimineen.Levä (toim.) 2005. Maantien ässät: linja-auto 100 vuotta Suomessa, s. 88.

Seka-autoja eri maissa
Saksassa Kässbohrer rakensi ensimmäisen seka-auton 1907. Yritys sai ”linja-auton ja kuorma-auton käytännölliselle yhdistelmälle” patentin 1910. Myös Saurer valmisti 18-istuma- ja 10-seisomapaikkaista seka-autoa, jossa oli erillinen ohjaamo.Trucker: Fernfahrer-Magazin, Nr. 2 / 1994, Seite 40, 41.  Olaf v. Fersen (Hrsg.): Ein Jahrhundert Automobiltechnik: Nutzfahrzeuge, Seite 301. VDI-Verlag, Düsseldorf 1987 Otto-Peter A. Bühler: Omnibustechnik: historische Fahrzeuge und aktuelle Technik, Vieweg-Verlag, Braunschweig 2000,  Google.books onlineKlaus Rabe: Aller Laster Anfang,s. 96-97. Westermann-Verlag, Braunschweig 1985, 

Tanskassa, Norjassa ja Ruotsissa oli Scania-Vabiksen, Volvon ja Mercedes-Benzin alustalle rakennettuja seka-autoja, joista käytettiin kombibuss-nimitystä. Ruotsissa seka-auto sai sekamuotoisen tarueläimen mukaan myös nimen skvader. Siellä seka-autoja käytettiin maatilojen maidonkuljetuksessa ennen varsinaisten maitoautojen (maidonkuljetukseen tarkoitettujen säiliöautojen) yleistymistä.  1970-luvulle tultaessa seka-autot katosivat liikenteestä.Jemtlands Veteranbilklubb

Nykyään Ruotsissa on joitakin entistettyjä seka-autoja. Esimerkiksi JämtlandsBuss on hankkinut ja entistänyt Volvo B 727:n vuosimallia 1953.Jemtlands veteranbilklubb: Volvo B 727 1953
Kungliga Poststyrelsenin PS K90, Scania-Vabisin ja korivalmistaja Molinverkenin tekemä 13-paikkainen skvader on valmistettu 1949.
Se lahjoitettiin käytöstä poistettuna Svenska Spårvägssällskapet -yhdistykselle 1967.PS no K90 Kungliga Poststyrelsen

Australiassa Western Australian Government Railways -yhtiö otti 1949 käyttöön seka-auton. Nimitys oli passenger-freighter. Australian Bus Fleet Lists - Western Australia: WA Government Railway Road Service / Westrail Disposals, Perthbus.info: Übersichtsseite Busse der WAGR  Perthbus.info: Passenger-Freighter Foden PVSC6, Hino RC320P

Yhdysvalloissa Great Northern Railway tilasi Kenworth Truck Companylta 12 seka-autoa, niitä käytettiin Montanan osavaltiossa. Ajoneuvo tunnettiin nimellä bruck (yhdistelmä sanoista bus ’linja-auto’, ja truck ’kuorma-auto’). Great Northern’s 101 -bruckin kapasiteetti oli 20 matkustajaa ja seitsemän tonnia rahtia. Auto on kolmiakselinen. Sitä käytettiin vuosina 1951–1971.The Gillig Transit Coach and Pacific Schoolcoach Online Museum: LYNNETTE HINTZE: Historic Great Northern bus-truck restoration now ready for the road, Der Kenworth Bruck The Gillig Transit Coach and Pacific Schoolcoach Online Museum: kuvia "bruckista"oil-electric: Great-Northern's BuddEsimerkiksi reitillä Kalispellista Whitefishiin se korvasi moottorijuna Galloping Goosen, joka oli kirjaimellisesti sekajuna käsittäessään pienen matkustajaosaston ja yhden tavaravaunun. Great Northern's 101 on entistetty.http://www.gilligcoaches.net/pages/KW_Bruck.htmlhttp://drgw.free.fr/RGS/Goose/Goose_en.htm

Seka-auton nykymuotoja
Seka-auton nykyaikaisia sovelluksia ovat niin sanotut työkunta-autot. Ne ovat kuorma-autoja, joissa on normaalia pitempi ohjaamo ja vastaavasti kuorma-auton lavaa lyhyempi yleensä katettu tavaratila, jossa työkunta kuljettaa tilaa vieviä työkoneita ja muita välineitä. Jotkut keikkabussit sekä eräät huoltoautot ja erikoisautot ovat rakenteellisesti seka-autoja. Myös eräissä paloautoissa käytetään ”seka-auton rakennetta”.

Seka-autoja kirjallisuudessa
Väinö Linnan Täällä Pohjantähden alla -trilogian kolmannessa osassa kerrotaan Lauri Kiviojan hankkimasta seka-autosta: ”Laurin kyläläisille lupaama ihme oli niin sanottu sekajuna eli yhdistetty linja- ja kuorma-auto.” Auto oli Volvo-merkkinen.Linna 1995, 361

Kalle Päätalon Iijoki-sarjan romaanissa Nuoruuden savotat kerrotaan seka-auton liikenteestä seuraavasti: ”Pian alkoi liikennöidä ensimmäinen vakituisia vuoroja ajava seka-auto, 'sekajuna', samoja maanteitä. Auto piti keskuspaikkanaan Kuusamoa, josta ajoi rengasta Kuusamo – Taivalkoski – Jokijärvi – Irni – Kuusamo. Kierroksensa sekajuna (etuosaltaan kuin pieni linja-auto, perässä lyhyt lavannysä) kulki vuorotellen kumpaankin suuntaan.”Päätalo 1995, 19 Päätalon maininta sijoittuu vuoteen 1936.Päätalo 1995, 23

Seppo Ervasti mainitsee samanlaista liikennettä olleen Kuusamon toisissa osissa jo aikaisemmin: ”1930-luvun alussa Kuusamon osuuskauppa alkoi harjoittaa niin kutsuttua sekajunaliikennettä. Tämä kulkuneuvo oli kuorma-auton ja linja-auton yhdistelmä eli pienoisbussi, jossa oli pieni lava. Tämä sekajuna liikennöi vuoropäivin kirkolta Vuotungin kautta Paanajärvelle ja sieltä Sovakylän kautta Liikaseen, mistä tultiin Käylän kautta kirkonkylään, ja joka toinen päivä reitti ajettiin toisin päin.”Ervasti, Seppo: Kuusamon matkailun vaiheita, osa 1 (KirjastoVirma)

Tietoja Suomen seka-autoista verkossa
 Merkki ja malli Hankinta/käyttöönottovuosi Rekisterinumerot Omistaja(t) Käyttö Muuta Viite Diamond T-243  1935 J.M.Eskelisen Lapin linjat    ajoi reittiä Rovaniemi – Kittilä   Bussidata REO Safety Bus  1937 V-1469Oy Nikolajeff Ab (Hki), Aino Sallinen, Kannaksen Matka-auto Oy, Kaarlo Lenkkeri (Kotka)  ajoi reittiä Viipuri – Kivennapa – Tonteri   models.com/index.php?page=3&id=43 Northern ModelsKolari, Pertti 2009: Viipurin läänin autoluettelo Sisu SH-7K vuosimalli 1939 SA 91119, T-5609 Taivassalon auto jatkosodassa armeijan käytössä  17 istumapaikkaa http://home.aland.net/bosse/buss_Taivassalon_Auto.htm Fordon 1945   Savonlinnan VPK, Miekkoniemen VPK muunnettu paloautoksi  Savonlinnan VPK: Historia IIChevrolet vuosimalli 1948  MAA-89Savonlinja Oy  http://www.nbl.fi/~nbl138/joukkoliikennefriikki/Savo_2004/Savo_2004.htmlFord 51-257B1936V-605Vihtori Lakka, Suojärvihttp://yhdistykset.etela-karjala.fi/e-kvajon/ViiLA/ViiLA051009.pdfTalvi- ja jatkosodan linja-autot 2007, s. 118,Volvo-"skvader"noin 1952Kalervo Vahalahti, Sexnappa, Nauvo 14 istumapaikkaa, auton jäännöksiä näkyvissä Sexnappassa 2008http://home.aland.net/bosse/Skargardsvagen_Nagu.htm Volvo B58 vuosimalli 1988  Pohjolan liikenne Oy, Kajaanin kaupunginteatteri  Pohjolan liikenteellä reittiliikenteessä, Kajaanin kaupunginteatterilla kiertueautona vuoteen 2008 astilempinimi Röhveli Kuva: Joukkoliikennegalleria Ajokki Victor vm.1990 1990  IHH-852  Gold Line Oy ajoi vuoteen 2012 asti linjaa Rovaniemi-Ivalo  entinen postilinja-auto, myöhemmin merkittiin rahtiautoksi. Ei enää käytössä.Arktiset Bussit kalustotietokanta: IHH-852

Lähteet






 Viitteet 

 Kirjallisuutta 
 Häkli, Jaakko: Savolainen sekajuna – ulkoa linjakko, sisältä rahtipeli (Ajolinja : trucker magazine 1996:5, s. 40-43, Helsinki : Kustannus Oy Autotekniikka)

 Kurkinen, Jari: Vihtori Lakan seka-autoliikenne Suojärvellä (Oma Suojärvi 2000 : 2, s. 12-13, Joensuu: Joensuun seudun suojärveläiset)



 Pulkkinen Hannu: Heittohetkut (HETKU: Suomen Linja-autohistoriallisen Seuran jäsenlehti 1/1983 s.11) - Mercedes-Benz- ja Volvo- seka-autoista
 Riekki, Eino 2005: Kötö-Reken sekajuna rauhan ja sodan töissä: Nevakivi Oy:n seka-auton matkassa Pudasjärveltä Petsamoon, talvisodan Taipaleelle ja jatkosodan Kiestinkiin. Nevakivi Oy

 Aiheesta muualla 
 Youtube-video Ruotsin postin vuosimallin 1949 skvaderista, Scania-Vabis/Molinverken-seka-autosta
 V.Alamäen 13-paikkainen seka-auto
 Johan Burströmin (Vastanfjärd) seka-auto Volvo L 248 pidennetyllä ohjaamolla 
 Ruotsalaisten skvader-seka-autojen luettelo Svensk Busshistoria -sivustolla
 Great Northern Railwayn käytössä ollut bruck
 Mark Waymanin Las Vegasissa kuvaama bruck
Luokka:Linja-autot
Luokka:Kuorma-autot
Luokka:62.415 Autot